ສົມທົບກັນຍົກສູງປະສິດທິຜົນວຽກງານປ້ອງກັນ,ຕ້ານອາດຊະຍາກຳຄ້າຂາຍມະນຸດ
ຄະນະຜູ້ແທນ 2 ຝ່າຍ
(ພາບ: thanhnien.vn)
(vovworld) - ວັນທີ 18/04, ຢູ່ນະຄອນໂຮ່ຈິມິນ, ໄດ້ດຳເນີນກອງປະຊຸມປະຈຳປີສົມທົບກັນປະຕິບັດສັນຍາ 2 ຝ່າຍຫວຽດນາມ - ຈີນ ກ່ຽວກັບການຮ່ວມມືປ້ອງກັນ, ຕ້ານອາດຊະຍາກຳຄ້າຂາຍມະນຸດ. ພົນຈັດຕະວາ ຫງວຽນຟອງຮ່ວາ, ຮອງຫົວໜ້າກົມໃຫຍ່ກົມຕຳຫຼວດ, ກະຊວງຕຳຫຼວດຫວຽດນາມ ແລະ ທ່ານ ເຈີນຊືຈຸ໋, ຮອງຫົວໜ້າກົມສືບສວນຄະດີອາຍາ, ກະຊວງຕຳຫຼວດຈີນ ເປັນປະທານຮ່ວມກອງປະຊຸມ. ທີ່ກອງປະຊຸມ, ບັນດາຜູ້ແທນໄດ້ປຶກສາຫາລື ແລະ ເປັນເອກະພາບເນື້ອໃນບັນດາການເຄື່ອນໄຫວບຸລິມະສິດໃນການປະຕິບັດສັນຍາປີ 2017; ປຶກສາຫາລືມາດຕະຖານ ແລະ ຂໍ້ກຳນົດມາດຖານໃນບັນດາການສົມທົບກັນຢັ້ງຢືນ, ກຳນົດ, ມອບສົ່ງຕົວຜູ້ຖືກເຄາະຮ້າຍໃນການຄ້າຂາຍມະນຸດລະຫວ່າງຫວຽດນາມ - ຈີນ. ໃນປີ 2017, 2 ປະເທດເພີ່ມທະວີການແລກປ່ຽນຂໍ້ມູນຂ່າວສານຢູ່ທຸກຂັ້ນ, ແຈ້ງສະພາບການ, ໜູນຊ່ວຍການສືບສວນ, ສົ່ງຕົວເລກສະຖິຕິອາດຊະຍາກຳ, ແບບວີທີເຄື່ອນໄຫວຂອງອາດຊະຍາກຳປະເພດນີ້ ເພື່ອສືບຕໍ່ຍົກສູງປະສິດທິຜົນການປ້ອງກັນ, ຕ້ານອາດຊະຍາກຳ.